KOMISSION ASETUS (EY) N:o 1622/94,
annettu 4 päivänä heinäkuuta 1994,
maataloustuotteiden nimikkeistöstä vientitukia varten annetun asetuksen (ETY) N:o 3846/87 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon siipikarjanliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2777/75(1), sellaisena kuin se on viimeksi muutettuna komission asetuksella (ETY) N:o 1574/93(2), ja erityisesti sen 9 artiklan 3 kohdan,
sekä katsoo, että
kokonainen kukko ja kana ja niiden paloitellut osat on tähän asti iästä riippumatta luokiteltu samoihin alanimikkeisiin maataloustuotteiden nimikkeistössä vientitukea varten; vientitukia vahvistettaessa olisi otettava huomioon markkinoiden erityistilanne ja ennen muuta eri ikäryhmiin kuuluvan kukon ja kanan erilainen markkina-arvo; tämän vuoksi on eron tekeminen lisäykseen ja munintaan kasvatetun kukon ja kanan lihan, sekä toisaalta teuraskananpojan lihan välillä osoittautunut tarpeelliseksi,
komission asetuksessa (ETY) N:o 3846/87(3), sellaisena kuin se on viimeksi muutettuna asetuksella (EY) N:o 607/94(4), vahvistetaan yhdistetyn nimikkeistön perusteella maataloustuotteiden nimikkeistö vientitukea varten; tämä nimikkeistö olisi mukautettava edellä tarkoitetun erottelun mukaiseksi, ja
tässä asetuksessa säädetyt toimenpiteet ovat siipikarjanlihan ja munien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 3846/87 liitteen 8 ryhmässä esitetyt CN-koodeja 0207 10 11, 0207 10 15, 0207 10 19, 0207 21, 0207 39 13, 0207 39 21, 0207 39 23, ex 0207 39 25, 0207 41 11, 0207 41 41, 0207 41 51 ja ex 0207 41 71 koskevat tiedot tämän asetuksen liitteellä.
2 artikla
Tämä asetus tulee voimaan 1 päivänä elokuuta 1994.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 4 päivänä heinäkuuta 1994.